Document ID: 31999R0866

KOMISSION ASETUS (EY) N:o 866/1999,
annettu 26 päivänä huhtikuuta 1999,
uusien lisäaineiden ja niiden käyttötapojen hyväksymisestä rehussa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna direktiivillä 1999/20/EY(2), ja erityisesti sen 9 j ja 3 artiklan,
sekä katsoo, että
(1) direktiivissä 70/524/ETY säädetään, että uusia lisäaineita tai lisäaineiden käyttötapoja voidaan hyväksyä tieteellinen ja tekninen kehitys huomioon ottaen,
(2) poiketen siitä, mitä direktiivissä 70/524/ETY säädetään, jäsenvaltiot voivat rehuissa olevien entsyymien, mikro-organismien ja niistä saatavien valmisteiden käytöstä ja kaupan pitämisestä 14 päivänä joulukuuta 1993 annetun neuvoston direktiivin 93/113/EY(3), sellaisena kuin se on viimeksi muutettuna direktiivillä 97/40/EY(4), nojalla sallia väliaikaisesti entsyymien, mikro-organismien ja niistä saatavien valmisteiden käytön ja kaupan pitämisen,
(3) jäsenvaltioiden direktiivin 93/113/EY 3 artiklan mukaisesti toimittamien asiakirjojen tarkastelu osoittaa, että joukko entsyymien ja mikro-organismien ryhmiin kuuluvia valmisteita voidaan väliaikaisesti hyväksyä,
(4) eläinten ravitsemusta käsittelevä tiedekomitea on antanut myönteisen lausunnon näiden valmisteiden haitattomuudesta, ja
(5) tässä asetuksessa säädetyt toimenpiteet ovat pysyvän rehukomitean lausunnon mukaiset,
ON ANTANUT TÄMÄN ASETUKSEN:
1 artikla
Tämän asetuksen liitteessä I luetellut, "entsyymit" -ryhmään kuuluvat vaalmisteet voidaan hyväksyä direktiivin 70/524/ETY mukaisesti rehun lisäaineiksi edellä mainitussa liitteessä säädettyjen edellytysten mukaisesti.
2 artikla
Tämän asetuksen liitteessä II luetellut, "mikro-organismit" -ryhmään kuuluvat valmisteet voidaan hyväksyä direktiivin 70/524/ETY mukaisesti rehun lisäaineiksi edellä mainitussa liitteessä säädettyjen edellytysten mukaisesti.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä huhtikuuta 1999.

Labels: 0
3
17
6